ซื้อนาฬิกาของแท้
ทางที่ดีที่สุดในการหลีกเลี่ยงนาฬิกาของปลอมคือซื้อนาฬิกาจากตัวแทนจำหน่ายอย่างเป็นทางการโดยตรง นี่ย่อมเป็นทางเลือกที่ใช้เงินมากที่สุด แต่ก็ปลอดภัยที่สุดเช่นกัน เวลาคุณซื้อนาฬิกาเรือนใหม่เลย มันจะมาพร้อมกับเอกสารและเลขประจำตัวเรือนที่จะรับประกันความแท้ของมัน  หาตัวแทนจำหน่ายอย่างเป็นทางการของนาฬิกาโปรดได้จากการค้นหาออนไลน์หรือติดต่อบริษัทผู้ผลิต ถ้าคุณซื้อนาฬิกามือสองหรือผ่านการประมูลมา ตรวจสอบเลขประจำตัวเรือนกับทางผู้ผลิตก่อนซื้อ ผู้ผลิตนาฬิกาหรูจะเก็บข้อมูลในแต่ละรุ่นที่ผลิตอย่างใส่ใจ ดังนั้น ถ้านาฬิกาเรือนนั้นเป็นของแท้ คุณจะสามารถหาข้อมูลของมันได้  ในการหาเลขประจำตัวเรือน ค้นออนไลน์หรือโทรถามตัวแทนบริการลูกค้า ถ้าเป็นกังวลว่านาฬิกาเรือนนั้นได้มาในราคาดีเกินจริง นำมันไปให้นักประเมินราคาตรวจสอบก่อนตัดสินใจซื้อ ถ้าคนขายซื่อสัตย์ต่อคุณ เขาจะไม่มีปัญหากับการยอมให้คุณนำมันไปประเมิน ส่วนจะหานักประเมินราคาได้ที่ไหนนั้น ลองหาออนไลน์หรือสอบถามกับทางตัวแทนจำหน่ายนาฬิกาหรู   ถามนักประเมินราคาว่านาฬิกาหรูนั้นแท้หรือไม่ ถ้าพวกเขายืนยันว่าแท้ ก็ลองถามเหตุผลที่ทำให้เชื่อเช่นนั้น ยิ่งไปกว่านั้น นักประเมินราคาอาจบอกคุณได้ว่าคุณได้ราคาที่สมเหตุสมผลหรือไม่
ซื้อนาฬิกาหรูของใหม่. ตรวจสอบเลขประจำตัวเรือนกับทางบริษัทผู้ผลิต. สอบถามกับนักประเมินราคา.
https://www.wikihow.com/Identify-a-Fake-Watch
Buying Genuine Watches